Fjárhagsaðstoð til fátækra Reykvíkinga
Morgunblaðinu hefur borist eftirfarandi fréttatilkynning frá Félagsþjónustunni í Reykjavík:
"Í fjölmiðlum undanfarna daga hefur margoft verið farið með rangt mál varðandi fjárhagsaðstoð sem veitt er af Félagsþjónustunni í Reykjavík. Sagt hefur verið að breytingar á reglum um fjárhagsaðstoð árið 1995 hjá Félagsþjónustunni í Reykjavík hafi leitt til fækkunar á fjölda heimila sem fá fjárhagsaðstoð og fleiri borgarbúar hafi í kjölfar breytinganna sótt um aðstoð Hjálparstofnunar kirkjunnar og fleiri góðgerðarsamtaka.
Árið 1995 var reglum um fjárhagsasðtoð breytt í Reykjavík á þann veg að réttur fólks til aðstoðar var skilgreindur. Með breyttum reglum var jafnræði aukið með umsækjendum, sem og réttaröryggi umsækjenda. Lögð var áhersla á að reglurnar væru skýrar og einfaldar, afgreiðslan fljótvirkari og aðgengi að þjónustunni var bætt. Allt var þetta til samræmis við nútíma stjórnhætti og þjónustu.
Árið 1993 fengu rúmlega 2.900 heimili í Reykjavík fjárhagsaðstoð, en árið 1995 voru heimilin sem fengu fjárhagsaðstoð í Reykjavík orðin 3.800. Aldrei fyrr höfðu jafnmörg heimili þurft á fjárhagsaðstoð að halda í Reykjavík, enda var atvinnuleysi þá í hámarki. Á árunum sem fylgdu fækkaði heimilum sem fengu fjárhagsaðstoð samhliða minnkandi atvinnuleysi. Frá árinu 2000 hefur þeim fjölgað á ný og árið 2002 fengu tæplega 3.600 heimili í Reykjavík fjárhagsaðstoð og hafði þá fjölgað um tæplega 600 frá árinu áður, enda tvölfaldast atvinnuleysi í Reykjavík milli áranna 2001 og 2002. Fjöldi heimila sem fengu fjárhagsaðstoð árið 2002 hafði þó ekki náð þeim fjölda sem fékk fjárhagsaðstoð árið 1995, enda var atvinnuleysi mun meira í Reykjavík árið 1995 en árið 2002. Fjöldi heimila sem fær fjárhagsaðstoð í Reykjavík helst því m.a í hendur við atvinnuástand og fjölgar heimilum sem fá fjárhagsaðstoð þegar atvinnuleysi eykst og fækkar þegar atvinnuástand batnar.
Þar sem sagt og ritað hefur verið um minnkandi aðstoð Félagsþjónustunnar er rétt að það komi fram að á sl. ári veitti Reykjavíkurborg fjárhagsaðstoð að upphæð 954.000.000 kr. Það var 42% aukning frá árinu áður en þá var fjárhagsaðstoðin kr. 667.477.309.
Þegar sagt er að fátækt hafi aukist á undanförnum árum er verið að vísa til þess að aukinn fjöldi fólks fær fjárhagsaðstoð hjá Félagsþjónustunni og kostnaður borgarinnar óx á síðasta ári um tugi prósenta, án þess að reglum hafi verið breytt."
"Í fjölmiðlum undanfarna daga hefur margoft verið farið með rangt mál varðandi fjárhagsaðstoð sem veitt er af Félagsþjónustunni í Reykjavík.
Sagt hefur verið að breytingar á reglum um fjárhagsaðstoð árið 1995 hjá Félagsþjónustunni í Reykjavík hafi leitt til fækkunar á fjölda heimila sem fá fjárhagsaðstoð.
Árið 1995 var reglum um fjárhagsasðtoð breytt í Reykjavík á þann veg að réttur fólks til aðstoðar var skilgreindur.
Með breyttum reglum var jafnræði aukið með umsækjendum, sem og réttaröryggi umsækjenda.
Árið 1993 fengu rúmlega 2.900 heimili í Reykjavík fjárhagsaðstoð, en árið 1995 voru heimilin sem fengu fjárhagsaðstoð í Reykjavík orðin 3.800.
Aldrei fyrr höfðu jafnmörg heimili þurft á fjárhagsaðstoð að halda í Reykjavík, enda var atvinnuleysi þá í hámarki.
Þar sem sagt og ritað hefur verið um minnkandi aðstoð Félagsþjónustunnar er rétt að það komi fram að á sl. ári veitti Reykjavíkurborg fjárhagsaðstoð að upphæð 954.000.000 kr.
Það var 42% aukning frá árinu áður en þá var fjárhagsaðstoðin kr. 667.477.309.